Avilou.si

SMREKA - šamansko popotovanje
2019-12-04 19:00 - 20:30 (Europe/Ljubljana) | Avilou center, Zaloška cesta 155, Ljubljana, 1000, Slovenija
Smreka bo portal med meditacijo, ki jo spremlja igranje starodavnih glasbil. Navdala nas bo z novim upanjem in nas s svojo zanesljivostjo vodila proti novemu letu…

Namen šamanskega popotovanja je tvoja ponovna povezava (reconnection). Prav v času, ko smo neprenehoma izpostavljeni dražljajem iz okolice, je namreč potrebno še več časa in pozornosti, kot v preteklosti, nameniti temu, da ostanemo v stiku s samim seboj.

Pomembno je tudi, da se začneš povezovati z nečim večjim od tebe. Tako se začneš spominjati, kdo ti v resnici si, hkrati pa se zmanjšujejo tudi občutki osamljenosti in nemoči. Kajti dejstvo je, da smo na koncu koncev vsi povezani z vsem. Vsi si želimo biti videni, sprejeti in ljubljeni ter del skupnosti.

Pri čem ti bo pomagalo šamansko popotovanje?

sprostitev in umiritev
kreiranje nevtralnega prostora, v katerem se lahko dvigneš
opazovanje samega sebe
srčna povezava s sabo in svojimi sposobnostmi
povezava z vsem okoli tebe

Na šamanskem popotovanju te bo podpirala energija drevesa, jaz pa te bom vodila z zvokom in besedo. Igranje na starodavne inštrumente, mrmranje in petje je del šamanskega popotovanja. Na koncu pa te na tvojo novo pot pospremim še s sporočili živalskih vodnikov iz keltskih kart svetih živali.

Drevo pa ni edino, ki te bo podprlo na tvojem popotovanju. Spremljala te bo tudi luna, ki bo na dan popotovanja vidna kot prvi krajec. Njegova simbolika je, da je to čas zagona moči, pozitivnega razmišljanja in jasnega namena, ko se usmerimo proti spremembam, ki bi jih radi dosegli. Pravi čas za tvoj Zvok sprememb. 🙂

Med šamanskim popotovanjem sedimo na udobnih stolih. Meditacija traja 45 minut, po njej pa poteka še interpretacija uvidov med meditacijo ter dodatni uvidi s pomočjo keltskih kart svetih živali.

Število mest je omejeno, zato so obvezne prijave na alenka@avilou.si ali 041-777-176 (SMS).
